fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi en fi fi fi fi fi fi en ceb fi fi fi fi fi en fi fi fi en fi fi fi fi fi fi sl fi de fi de fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Alueelliset ekosysteemit – Turun ammattikorkeakoulu
Johtaminen korkeakoulussa 15 op | Opintokokonaisuus
Emeritus ja TUAS Fellow
In English Ota yhteyttä
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Avoin ja vastuullinen TKI
Tutkimus, kehitys ja innovaatiot /
Turun AMK:lla on merkittävä rooli Varsinais-Suomen elinvoiman rakentamisessa. Ensisijainen tehtävämme – osaavien ammattilaisten kouluttaminen alueen työelämän tarpeisiin – onnistuu tiiviissä yhteistyössä korkeakoulujen ja yritysten kanssa.
Tarvelähtöiset alueelliset ekosysteemit toimivat uuden teknologian ja osaamisen kehittämisen mahdollistajina. Luomme ketterän ja monitieteisen yhteistyön mallin, jolla vastaamme monimutkaisiin yhteiskunnallisiin ongelmiin.
Tutustu alla teemoihin, joita tutkimusryhmämme  kehittävät alueellisissa TKI-ekosysteemeissä.
Lisäävän valmistuksen alueellisessa ekosysteemissä etsimme ratkaisuja lääketeollisuuden ja valmistavan teollisuuden tarpeisiin.
Lisäävä valmistus mahdollistaa entistä paremmin asiakasräätälöityjen tuotteiden suunnittelun ja piensarjavalmistuksen sekä lääketieteellisten tuoteinnovaatioiden, kuten rokotteiden tai lääkevalmisteiden testauksen ja tuote/prosessikehityksen.
Turvallisten autonomisten järjestelmien alueellinen ekosysteemi tarjoaa yrityksille ja tutkijoille mahdollisuuden testata teknologioitaan sekä fyysisissä testausympäristöissä että virtuaaliympäristöissä.
Tutkimus- ja kehitystyössä keskitymme vastaamaan etäohjattujen, automatisoitujen ja autonomisten kulkuneuvojen energiansäästö-, tietoliikenne- ja kyberturvallisuusvaatimuksiin.
Puhtaan energian alueellisessa ekosysteemissä etsimme ratkaisuja esimerkiksi skaalautuvien vetypohjaisten ja uusiutuvien energiajärjestelmien suunnittelu- ja toteutusperiaatteisiin.
Tulevaisuuden energiatuotanto tulee koostumaan useista joustavista ja hajautetuista osajärjestelmistä, joiden optimointi, suunnittelu ja säätäminen ovat keskeinen osa ekosysteemin toimintaa.
Materiaalien uusio- ja kierrätyskäyttö
Materiaalien uusio- ja kierrätyskäytön alueellisessa ekosysteemissä kehitämme uusiomateriaalien prosessointia, luomme uusia tuoteideoita ja testaamme biopohjaisten luonnonpolymeerien käyttöä tiiviissä yhteistyössä alan yritysten kanssa.
Kierrätysmateriaalien kemiallinen kierrätys, uusiomuovit ja –komposiitit sekä erilaiset kierrätyskuidut ovat tärkeä kehittämisen osa-alue.
Rakennamme yhteistyössä korkeakoulujen ja yritysten kanssa laajoja koulutuskokonaisuuksia, jotka hyödyntävät lisättyä ja virtuaalitodellisuutta. Virtuaalistudio on tuotantotapa, jossa yhdistyvät markkinointi, suunnittelu, elokuva-, TV-, peli-, teatteri-, ja tapahtuma-ala.
Yhteistyössä eri toimijoiden kanssa varmistamme Varsinais-Suomen kilpailukyvyn AV-osaamisen alalla.
Lasten ja nuorten liikunta ja hyvinvointi
Health Campus Turkuun kuuluvat toimijat yhdistävät lasten ja nuorten terveyden, liikunnan ja harrastetoiminnan osaamisensa tässä ekosysteemissä.
Alueellinen ekosysteemi integroi korkeatasoisen tutkimuksen, koulutuksen, tuotekehityksen ja niistä vastaavat toimijat palvelemaan lasten ja nuorten liikkumisen edistämistä.
Saaristomeri-ekosysteemissä vahvistamme vesialan TKI-toimintaa investoimalla testausympäristöihin, joita tutkimuslaitokset ja yritykset voivat yhdessä hyödyntää, ja joiden testaustuloksia maatalous voi hyödyntää päästöjen hallinnassa.
Ekosysteemin hankkeet edistävät vesiensuojelua, ilmastonmuutokseen sopeutumista ja vesien hallintaan liittyvän uuden liiketoiminnan syntymistä.
Rakentamisen ekosysteemissä luomme edellytyksiä rakentamisen prosessille, joka huomioi kestävän kehityksen ja terveellisen rakentamisen mukaiset tuotantotekniset ratkaisut digitaalisin keinoin.
Kehitämme yhdessä rakentamisen sidosryhmien kanssa virtuaalimallin, jonka avulla voimme hahmottaa kaupunkisuunnittelun tilaa 10–20 vuoden päästä, ennakoida muutostarpeet ja esittää erilaisia ratkaisuja.
Tuotekehityksen ja projektijohtamisen osaamisen puutteet ovat usein pullonkaula matkalla tuoteideasta tuotteeksi globaaleille markkinoille.
Alueen korkeakoulujen rooli on yhteistyön ja hankkeiden kautta lisätä alueellista osaamista tuotekehityksen vaiheista, regulaatiosta ja projektijohtamisesta yrityskentässä, etenkin Varsinais-Suomen kärkialoilla.
Akkujen kierrätyksen alueellinen ekosysteemi tähtää kolmannen sukupolven akkujärjestelmätyypin kehittämiseen sekä älykkään ja automatisoidun akkujen kierrätyslaitoksen pilotoimiseen.
Ekosysteemin puitteissa luodaan liiketoimintaa erityisesti kiertotalouden ja akustojen suunnitteluun liittyen.